Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 3 Pv 307/13/8810	Spišská Nová Ves, 11.9.2014
EEČ : 2-68-1507-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 11.7.2013, spisová značka 3 Pv 307/13/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 18. apríla 2013 v čase okolo 18:45 h. v časti zvanej XXXXX za novým cintorínom v Spišskej Novej Vsi, z neoploteného a neoznačeného pozemku odcudzila 10 kusov oceľových roksorov o priemere 16 mm a dĺžke 100 mm, ktoré predtým vytiahla zo zeme, vložila ich do ňou prineseného pláteného vreca, pričom pri odchode z pozemku bola pristihnutá majiteľom pozemku, čím takto spôsobila XXXXX, nar. XXXXX, bytom XXXXX, XXXXX, škodu vo výške 15,40 €.

Uznesením prokurátora Okresnej prokuratúry Spišská Nová Ves zo dňa 11.7.2013, spisová značka 3 Pv 307/13/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:

	Uznesením prokurátora tunajšej prokuratúry vyššie uvedenej spisovej značky zo dňa 11.07.2013 bolo podľa § 216 ods. 1 písm. a/, b/, c/ Tr. poriadku podmienečne zastavené trestné stíhanie obv. XXXXX za skutok právne kvalifikovaný ako prečin krádeže podľa § 212 ods. 2 písm. f/ Trestného zákona, na tom skutkovom základe, že dňa 18. apríla 2013 v čase okolo 18:45 h. v časti zvanej XXXXX za novým cintorínom v Spišskej Novej Vsi, z neoploteného a neoznačeného pozemku odcudzila 10 kusov oceľových roksorov o priemere 16 mm a dĺžke 100 mm, ktoré predtým vytiahla zo zeme, vložila ich do ňou prineseného pláteného vreca, pričom pri odchode z pozemku bola pristihnutá majiteľom pozemku, čím takto spôsobila XXXXX, nar. XXXXX, bytom XXXXX, XXXXX, škodu vo výške 15,40 €.
	Obvinenej bola stanovená skúšobná doba v trvaní 12 mesiacov.
	Predmetné uznesenie nadobudlo právoplatnosť dňa 23.07.2013.
	
Bolo zistené, že obvinená v priebehu skúšobnej doby, ktorá jej bola v rozhodnutí o podmienečnom zastavení trestného stíhania stanovená, nebola súdne trestaná ani trestne stíhaná, nespáchala v skúšobnej dobe trestný čin. Dopustila sa však dvoch priestupkov, ktoré s ohľadom na ich nepatrnú závažnosť, spôsob ich spáchania a vzniknutý následok nemohli založiť dôvod pokračovania v trestnom stíhaní obvinenej a jej následné odsúdenie súdom. Mal som za to, že nestali také okolnosti, ktoré by vylúčili splnenie predpokladov uvedených v ustanovení § 217 ods. 1 Tr. poriadku, i preto som rozhodol tak, ako je uvedené vo výrokovej časti tohto  uznesenia.

	Podľa § 217 ods. 1 veta prvá Tr. poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

Vzhľadom na vyššie uvedené považujem toto rozhodnutie za odôvodnené a v súlade so zákonom.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Garčala
prokurátor